ระเบียบกรมสรรพสามิตระเบียบกรมสรรพสามิตว่าด้วยแนวปฏิบัติในการขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปพ.ศ.๒๕๔๗ เพื่อกำหนดแนวปฏิบัติในการขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปตามหลักการและเหตุผลในการออกกฎกระทรวงกำหนดวิธีการและเงื่อนไขในการขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปพ.ศ. ๒๕๔๗อาศัยอำนาจตามความในข้อ๓ ข้อ ๔ และข้อ ๘ของกฎกระทรวงกำหนดวิธีการและเงื่อนไขในการขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปพ.ศ. ๒๕๔๗อธิบดีกรมสรรพสามิตจึงกำหนดแนวปฏิบัติในการขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปไว้ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยแนวปฏิบัติในการขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไป พ.ศ. ๒๕๔๗ข้อ๒[๑] ระเบียบนี้ให้ใช้บังคับตั้งแต่วันออกประกาศเป็นต้นไปข้อ๓ ให้ยกเลิกระเบียบกรมสรรพสามิตว่าด้วยการจ่ายแสตมป์สุราทดแทน พ.ศ. ๒๕๓๒ลงวันที่ ๕ กรกฎาคม พ.ศ. ๒๕๓๒บรรดาระเบียบข้อบังคับ หรือคำสั่งใด ที่ขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้เจ้าของสุรา หมายความว่าผู้มีกรรมสิทธิ์ในสุรา และมีหลักฐานการชำระภาษีสุราตามที่ระบุไว้ในข้อ ๘ของระเบียบนี้ผู้มีอำนาจสั่งคืนค่าภาษีสุรา หมายความถึงอธิบดีหรือผู้ซึ่งอธิบดีมอบหมายสรรพสามิตพื้นที่ ให้หมายความรวมถึงผู้ทำหน้าที่เป็นสรรพสามิตกรุงเทพมหานครพื้นที่ ๑-๕ ด้วยผู้อำนวยการสำนักงานสรรพสามิตภาค ให้หมายความรวมถึงผู้ทำหน้าที่เป็นผู้อำนวยการสำนักงานสรรพสามิตกรุงเทพมหานครด้วยผู้ควบคุมโรงงานสุรา หมายความว่าเจ้าพนักงานสรรพสามิตที่ได้รับการแต่งตั้งให้อยู่ประจำโรงงานสุราและให้หมายความรวมถึงเจ้าพนักงานสรรพสามิตผู้ได้รับมอบหมายให้ปฏิบัติหน้าที่เกี่ยวกับโรงงานสุราด้วยข้อ๕ให้ผู้ทำหน้าที่เป็นผู้อำนวยการสำนักบริหารการจัดเก็บภาษีเป็นผู้รักษาการตามระเบียบนี้หมวด ๑บททั่วไป ข้อ๖ผู้ที่จะได้รับสิทธิในการขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปต้องเป็นเจ้าของสุราข้อ๗สุราที่เจ้าของสุราจะขอคืนค่าภาษีสุราได้ต้องเป็นสุราที่อยู่นอกโรงงานซึ่งแปรสภาพไปเองจนไม่สมควรจะใช้ดื่มต่อไปโดยปรากฏข้อเท็จจริงอย่างใดอย่างหนึ่งหรือหลายอย่าง ดังนี้๗.๑สี หรือกลิ่น หรือรส หรือแรงแอลกอฮอล์ของสุรา มีสภาพเปลี่ยนไปจากเดิม๗.๒ขุ่น หรือมีตะกอน๗.๓มีคุณลักษณะทางเคมี วัตถุเจือปนอาหารและสารปนเปื้อนไม่เป็นไปตามมาตรฐานที่อธิบดีประกาศกำหนดหมวด ๒การขอคืนค่าภาษีสุราและการออกใบอนุญาตขนสุรา ข้อ๘ ให้เจ้าของสุราที่ประสงค์จะขอคืนค่าภาษีสุราสำหรับสุราตามข้อ๗ ยื่นคำขอตามแบบท้ายระเบียบนี้ต่อสรรพสามิตพื้นที่ที่โรงงานสุราที่จะขนกลับคืนตั้งอยู่พร้อมหลักฐานการชำระภาษีสุราและเอกสาร ดังนี้๘.๑สำเนาแบบรายการภาษีพร้อมใบเสร็จรับเงิน ที่แสดงว่าสุรานั้นได้ชำระภาษีไว้แล้ว๘.๒ บัญชีแสดงชนิดสุราชื่อสุรา แรงแอลกอฮอล์ของสุรา จำนวนและขนาดภาชนะบรรจุ และจำนวนน้ำสุราเป็นลิตรสถานที่เก็บสุราพร้อมแผนที่แสดงที่ตั้งสถานที่เก็บสุราชื่อและสถานที่ตั้งโรงงานสุราที่ประสงค์จะขนกลับคืน๘.๓หนังสือที่เจ้าของสุรารับรองว่า สุรานั้นได้แปรสภาพไปเองจนไม่สมควรจะใช้ดื่มและสุรานั้นได้ชำระภาษีสุราครบถ้วนแล้วการขอคืนค่าภาษีสุราตามวรรคหนึ่งให้ขอคืนได้ครั้งละไม่เกินสี่แสนลิตรและการขอคืนค่าภาษีสุราคราวต่อไปจะกระทำได้เมื่อได้รับค่าภาษีสุราที่ได้ขอไว้ก่อนครบถ้วนแล้วข้อ๙ เมื่อได้รับคำขอคืนค่าภาษีสุราแล้ว ให้เจ้าพนักงานสรรพสามิตปฏิบัติดังนี้๙.๑ตรวจสอบความถูกต้องครบถ้วนของเอกสาร๙.๒ตรวจสอบการเสียภาษีสุรากับรายการและจำนวนสุรา๙.๓ตรวจสอบจำนวนสุราที่ขอคืนค่าภาษีสุราต้องไม่เกินครั้งละสี่แสนลิตร๙.๔เสนอความเห็นเบื้องต้นต่อสรรพสามิตพื้นที่เมื่อสรรพสามิตพื้นที่พิจารณาแล้วเห็นว่าควรคืนค่าภาษีสุราดังกล่าวให้แจ้งสรรพสามิตพื้นที่ที่สถานที่เก็บสุราตั้งอยู่ทราบพร้อมสำเนาเอกสารหลักฐานตามข้อ๘ เพื่อแต่งตั้งเจ้าพนักงานสรรพสามิตไปตรวจสอบและตรวจนับจำนวนสุราต่อไปข้อ๑๐ให้สรรพสามิตพื้นที่ที่สถานที่เก็บสุราตั้งอยู่ แต่งตั้งเจ้าพนักงานสรรพสามิตไปตรวจสอบและตรวจนับจำนวนสุราจำนวน ๓ คน ประกอบด้วย๑๐.๑เจ้าหน้าที่บริหารงานสรรพสามิต ๗ ฝ่ายจัดเก็บภาษี หรือฝ่ายบริหารภาษีสรรพสามิต ๑หรือผู้แทน๑๐.๒เจ้าพนักงานสรรพสามิต ฝ่ายจัดเก็บภาษี หรือฝ่ายบริหารภาษีสรรพสามิต ๑๑๐.๓เจ้าหน้าที่ตรวจสรรพสามิตหรือนายตรวจสรรพสามิต ฝ่ายปราบปรามหรือเจ้าหน้าที่ที่สรรพสามิตพื้นที่มอบหมายให้เจ้าพนักงานสรรพสามิตตามวรรคหนึ่งตรวจสอบโดยสังเกตลักษณะน้ำสุรา เช่น สี ความขุ่นหรือมีตะกอนและตรวจนับจำนวนสุราโดยใช้เอกสารหลักฐานที่ได้รับตามข้อ ๙ ประกอบในการตรวจสอบและตรวจนับจำนวนสุรา ทั้งนี้ให้เจ้าพนักงานสรรพสามิตจัดทำผลการตรวจไว้เป็นหลักฐานด้วยทุกครั้งข้อ๑๑เมื่อสรรพสามิตพื้นที่ที่สถานที่เก็บสุราตั้งอยู่ได้รับรายงานผลการตรวจจากเจ้าพนักงานสรรพสามิตตามข้อ ๑๐ แล้วให้ออกใบอนุญาตขนสุราแก่เจ้าของสุรา ตามจำนวนและชนิดสุราเฉพาะที่เจ้าพนักงานสรรพสามิตตรวจนับจำนวนได้เพื่อใช้กำกับการขนสุรานั้นกลับคืนโรงงานสุราพร้อมทั้งมีหนังสือแจ้งสรรพสามิตพื้นที่ที่โรงงานสุราตั้งอยู่ทราบพร้อมแนบบันทึกการตรวจสอบและตรวจนับจำนวน และสำเนาใบอนุญาตขนสุรา เพื่อประกอบการพิจารณาสั่งคืนค่าภาษีสุราต่อไปข้อ๑๒เมื่อสุราที่แปรสภาพไปเองจนไม่สมควรจะใช้ดื่มต่อไปถูกขนส่งถึงโรงงานสุราให้สรรพสามิตพื้นที่ที่โรงงานสุราตั้งอยู่แต่งตั้งเจ้าพนักงานสรรพสามิตไปตรวจสอบและตรวจนับจำนวนสุรา จำนวน ๓ คน ประกอบด้วย๑๒.๑เจ้าหน้าที่บริหารงานสรรพสามิต ๗ ฝ่ายจัดเก็บภาษี หรือ ฝ่ายบริหารภาษีสรรพสามิต ๑หรือผู้แทน๑๒.๒เจ้าพนักงานสรรพสามิต ฝ่ายจัดเก็บภาษี หรือฝ่ายบริหารภาษีสรรพสามิต ๑๑๒.๓ผู้ควบคุมโรงงานสุราให้เจ้าพนักงานสรรพสามิตตามวรรคหนึ่งตรวจสอบและตรวจนับจำนวนสุราโดยใช้ใบอนุญาตขนสุราที่กำกับมากับสุราเป็นหลักฐานในการตรวจ ทั้งนี้ให้เจ้าพนักงานสรรพสามิตจัดทำผลการตรวจไว้เป็นหลักฐานพร้อมเสนอสรรพสามิตพื้นที่ที่โรงงานตั้งอยู่ทราบทุกครั้งข้อ๑๓ให้สรรพสามิตพื้นที่จัดทำทะเบียนคุมการขอคืนและการคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปเป็นรายเจ้าของสุราตามแบบท้ายระเบียบนี้หมวด ๓การพิสูจน์ลักษณะน้ำสุราแปรสภาพ ข้อ๑๔เมื่อนำสุราเข้าเก็บในโรงงานสุราแล้วให้เจ้าของสุรามีหน้าที่พิสูจน์ให้ปรากฏว่าสุราดังกล่าวมีลักษณะที่ขอคืนค่าภาษีสุราได้ตามที่กำหนดไว้ในข้อ ๗ ต่อคณะกรรมการจำนวน ๓ คน ประกอบด้วย๑๔.๑ผู้อำนวยการสำนักงานสรรพสามิตภาค หรือผู้แทน๑๔.๒สรรพสามิตพื้นที่ที่โรงงานสุราตั้งอยู่ หรือผู้แทน๑๔.๓นักวิทยาศาสตร์ ๘ กลุ่มงานวิเคราะห์สินค้าและของกลาง หรือผู้แทนให้คณะกรรมการตามวรรคหนึ่งรายงานผลการพิสูจน์ต่อผู้มีอำนาจสั่งคืนค่าภาษีสุราหมวด ๔การสั่งคืนค่าภาษีสุรา ข้อ๑๕ เมื่อคณะกรรมการตามข้อ ๑๔รายงานผลการพิสูจน์พร้อมความเห็นต่อผู้มีอำนาจสั่งคืนค่าภาษีสุราแล้วให้ผู้มีอำนาจสั่งคืนค่าภาษีสุราตามจำนวนที่พิสูจน์จนเป็นที่พอใจได้ว่าสุรานั้นได้แปรสภาพไปเองจนไม่สมควรจะใช้ดื่มต่อไปให้ดำเนินการ ดังนี้๑๕.๑กรณีสั่งคืนค่าภาษีสุราโดยผู้อำนวยการสำนักงานสรรพสามิตภาค ให้แต่งตั้งคณะกรรมการจำนวน ๓ คน ประกอบด้วย(๑) ผู้อำนวยการส่วนบริหารการจัดเก็บภาษีหรือผู้แทน(๒) สรรพสามิตพื้นที่ที่โรงงานสุราตั้งอยู่หรือผู้แทน(๓) ผู้ควบคุมโรงงานสุรา๑๕.๒กรณีสั่งคืนค่าภาษีสุราโดยสรรพสามิตพื้นที่ ให้แต่งตั้งคณะกรรมการ จำนวน ๓ คนประกอบด้วย(๑) เจ้าหน้าที่บริหารงานสรรพสามิต๗ ฝ่ายจัดเก็บภาษี หรือ ฝ่ายบริหารภาษีสรรพสามิต ๑ หรือผู้แทน(๒) เจ้าหน้าที่ตรวจสรรพสามิต๗ ฝ่ายปราบปราม หรือเจ้าหน้าที่ที่สรรพสามิตพื้นที่มอบหมาย(๓) ผู้ควบคุมโรงงานสุรา๑๕.๓ให้คณะกรรมการตาม ๑๕.๑ หรือ ๑๕.๒ดำเนินการควบคุมการแกะลอกแสตมป์สุราและทำลายแสตมป์สุราโดยวิธีการเผาไฟหรือทำลายเครื่องหมายแสดงการเสียภาษีสุราหรือในกรณีสุราเสียภาษีโดยวิธีการใช้เครื่องมือวัดปริมาณน้ำสุราให้ดำเนินการเปิดและทำลายฝาภาชนะบรรจุจนไม่สามารถนำมาใช้ได้อีกและควบคุมการเทน้ำสุราจากภาชนะบรรจุสุราจนหมดจำนวนที่จะสั่งคืนค่าภาษีสุรา๑๕.๔ให้คณะกรรมการตาม ๑๕.๑ หรือ ๑๕.๒จัดทำบันทึกการควบคุมเสนอต่อผู้มีอำนาจสั่งคืนค่าภาษีสุราต่อไปข้อ๑๖เมื่อผู้มีอำนาจสั่งคืนค่าภาษีสุรา ได้รับรายงานจากคณะกรรมการตามข้อ ๑๕แล้วเห็นว่า ถูกต้องให้สั่งคืนค่าภาษีสุราต่อไปการคืนค่าภาษีสุราให้ปฏิบัติตามระเบียบกระทรวงการคลังว่าด้วยการหักรายรับจ่ายขาดและการถอนคืนเงินรายรับหมวด ๕บทเฉพาะกาล ข้อ๑๗การดำเนินการเกี่ยวกับการขอคืนค่าภาษีสุราที่ได้กระทำไปแล้วตามกฎกระทรวงฉบับที่ ๔ (พ.ศ. ๒๔๙๓) ออกตามความในพระราชบัญญัติสุราพ.ศ. ๒๔๙๓รวมทั้งคำสั่ง หรือหนังสือสั่งการที่เกี่ยวข้อง ให้เป็นอันใช้ได้สำหรับการดำเนินการต่อไปให้ปฏิบัติตามแนวปฏิบัติที่กำหนดในระเบียบนี้ประกาศณ วันที่ ๒๐ กุมภาพันธ์ พ.ศ. ๒๕๔๗สถิตย์ ลิ่มพงศ์พันธุ์อธิบดีกรมสรรพสามิตแบบคำขอคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไปตามมาตรา๑๑ แห่งพระราชบัญญัติสุรา พ.ศ. ๒๔๙๓ [ดูข้อมูลจากภาพกฎหมาย]ทะเบียนคุมการขอคืนและการคืนค่าภาษีสุราสำหรับสุราที่แปรสภาพไปเองจนไม่สมควรจะใช้ดื่มต่อไป [ดูข้อมูลจากภาพกฎหมาย]มยุรี/พิมพ์๑๖กันยายน ๒๕๔๗ศุภสรณ์/ธัญกมล/ตรวจ๒๑กันยายน ๒๕๔๗A+B[๑] รก.๒๕๔๗/๓๙ง/๑๖๑/๑๓ พฤษภาคม ๒๕๔๗